cyanic-selkie/wikianc huggingface dataset:
Αρισταίος ο Πρεσβύτερος
Περιγραφή
Θεωρείται μια από τις σημαντικές πρώιμες μορφές των μαθηματικών σε ότι αφορά τις κωνικές τομές, μαζί με τους συγχρόνους του Μέναιχμο από την Προποντίδα και Ευκλείδη τον Αλεξανδρινό, με τον κορυφαίο μαθηματικό των κωνικών τομών να είναι ο Απολλώνιος ο Ρόδιος αργότερα στα μισά του 3ου αιώνα π.Χ. στην Αλεξάνδρεια.
Παραπομπές
Κατηγορία:Αρχαίοι Έλληνες μαθηματικοί
Χανάτο της Σιβηρίας
Το χανάτο της Σιβηρίας περιελάμβανε έναν εθνικώς ανομοιογενή πληθυσμό. Το αποτελούσαν Χάντοι, Μάνσοι, Σαμογέτες (Νενέτσοι), Σελκούποι, και Σιβηριανοί Τάταροι. Το σιβηρικό χανάτο ήταν το πιο βόρειο μουσουλμανικό κράτος στην καταγεγραμμένη ιστορία. Η ήττα του από τον Γερμάκ Τιμοφέγεβιτς το 1582 σημάδεψε την αρχή της ρωσικής κατάκτησης της Σιβηρίας.
Οπτική γλώσσα προγραμματισμού
thumb|right|Το [[KTechlab χρησιμοποιεί διαγράμματα ροής για τον προγραμματισμό μικροελεγκτών με γραφικό τρόπο.]] Στην επιστήμη υπολογιστών, οπτική γλώσσα προγραμματισμού (visual programming language, συντ. VPL) είναι μια γλώσσα προγραμματισμού που επιτρέπει στο χρήστη τη δημιουργία προγραμμάτων μέσα από το γραφικό χειρισμό προγραμματιστικών στοιχείων (αντί κειμένου). Μια VPL επιτρέπει τον προγραμματισμό με οπτικές εκφράσεις που είναι η τοποθέτηση στο χώρο κειμένου και γραφικών συμβόλων, είτε σαν σύνταξη, είτε σαν βοηθητική σύνταξη. Για παράδειγμα, υπάρχουν πολλές οπτικές γλώσσες, που είναι γνωστές σαν γλώσσες ροής δεδομένων (dataflow) ή διαγραμματικός προγραμματισμός (diagrammatic programming), που βασίζονται στην ιδέα "τετράγωνα και βέλη" ("boxes and arrows"), όπου τα τετράγωνα (ή άλλου τύπου αντικείμενα) της οθόνης θεωρούνται οντότητες που συνδέονται από βέλη, γραμμές ή ακμές, που αναπαριστούν σχέσεις μεταξύ τους.
Οι οπτικές γλώσσες προγραμματισμού μπορούν να κατηγοριοποιηθούν, ανάλογα με τον τύπο και την έκταση της χρήσης των οπτκών εκφράσεων, σε γλώσσες βασισμένες στα εικονίδια (icon-based), γλώσσες βασισμένες στις φόρμες (form-based) και σε γλώσσες διαγραμμάτων (diagram languages). Περιβάλλοντα οπτικού προγραμματισμού παρέχουν τότε στοιχεία εικονιδίων ή γραφικών που μπορούν να χρησιμοποιηθούν διαλογικά από το χρήστη σύμφωνα με κάποια χωρική γραμματική (spatial grammar), για την κατασκευή ενός προγράμματος.
Γίνεται προσπάθεια να ενσωματωθεί ο οπτικός προγραμματισμός στις γλώσσες προγραμματισμού ροής δεδομένων (dataflow programming), ώστε να είναι πιο εύκολη και άμεση η αποσφαλμάτωσή τους ή η αυτόματη παραγωγή προγραμμάτων και τεκμηρίωσης (visual paradigm). Οι γλώσσες ροής δεδομένων επιτρέπουν επίσης αυτόματο παραλληλισμό (automatic parallelization), που αποτελεί σημαντικό και ανοιχτό πρόβλημα στον προγραμματισμό ηλεκτρονικών υπολογιστών.
Οπτικές γλώσσες και διεπαφές
200px|thumb|Ένα μικρό διάγραμμα μπλοκ (block diagram) σε [[LabVIEW.]] thumb|200px|Δείγμα από τον προγραμματισμό σε Open Music.
Σημείωση: το Microsoft Visual Studio και οι γλώσσες του (Visual Basic, Visual C#, Visual J#, κλπ.) θεωρούνται "οπτικές" λόγω της χρήσης της αγγλικής λέξης "visual" στα ονόματά τους αλλά είναι κειμενικές γλώσσες, όχι γραφικές. Το MS Visual Studio είναι οπτικό περιβάλλον προγραμματισμού, αλλά όχι περιβάλλον οπτικου προγραμματισμού.
Νασέρ Σαντλί
O Νασέρ Σαντλί (γαλλικά: Nacer Chadli, 2 Αυγούστου 1989) είναι Βέλγος ποδοσφαιριστής ο οποίος αγωνίζεται ως πλάγιος επιθετικός με την Μπασάκσεχιρ και με την εθνική ομάδα του Βελγίου.
Ξεκίνησε την καριέρα του από τον ΑΓΟΒΒ Άπελντοορν και το 2010 έλαβε μεταγραφή για την Τβέντε, με την οποία κέρδισε το κύπελλο την πρώτη σαιζόν. Το 2013 έγινε μέλος της Τότεναμ και μετά από τρία χρόνια υπέγραψε συμβόλαιο με την Γουέστ Μπρόμγουιτς Άλμπιον για 13 εκατομμύρια λίρες και αποτελούσε την ακριβότερη μεταγραφή στην ιστορία του συλλόγου. Το 2018 αποκτήθηκε από τη ΑΣ Μονακό και την επόμενη σαιζόν δόθηκε δανεικός στην Άντερλεχτ.
Ο Τσαντλί έπαιζε αρχικά με την εθνική ομάδα του Μαρόκου, το 2010, καθώς ο πατέρας του είναι Μαροκινός, αλλά την επόμενη χρονιά αγωνίστηκε για το Βέλγιο. Έχει πάνω από πενήντα συμμετοχές με το εθνόσημο και ήταν μέλος της βελγικής αποστολής στα παγκόσμια κύπελλα του 2014 και του 2018.
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Εθνικής Βελγίου Κατηγορία:Ποδοσφαιριστές ΑΓΟΒΒ Άπελντοορν Κατηγορία:Ποδοσφαιριστές ΦΚ Τβέντε Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές Γουέστ Μπρόμιτς Άλμπιον Κατηγορία:Ποδοσφαιριστές ΑΣ Μονακό Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Επιθετικοί ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Ιστανμπούλ Μπασάκσεχιρ Κατηγορία:Ποδοσφαιριστές ΡΣΚ Άντερλεχτ
Χέρι
Ανθρώπινο χέρι
Το ανθρώπινο χέρι διαθέτει 27 οστά, μη συμπεριλαμβανομένων των σησαμοειδών οστών, ο αριθμός των οποία διαφέρει ανάμεσα στους ανθρώπους, 14 από τα οποία είναι οι φάλαγγες των δακτύλων. Τα μετακάρπια οστά συνδέουν τα δάκτυλα με τον καρπό. Κάθε ανθρώπινο χέρι έχει πέντε μετακάρπια και οχτώ καρπιαία οστά. Στους ανθρώπους, τα χέρια έχουν σημαντικό ρόλο στη γλώσσα του σώματος και τη νοηματική γλώσσα. Ακόμη, χρησιμοποιούνται και για το γράψιμο, με τους πιο πολλούς ανθρώπους να είναι δεξιόχειρες (περίπου 90%).
Εξωτερικοί σύνδεσμοι
Κατηγορία:Ανατομία ζώων
Autoencoder
Ένας autoencoder είναι ένας τύπος τεχνητού νευρωνικού δικτύου που χρησιμοποιείται για την εκμάθηση αποτελεσματικών κωδικοποιήσεων δεδομένων χωρίς ετικέτα (μη εποπτευόμενη μάθηση). Η κωδικοποίηση επικυρώνεται και βελτιώνεται επιχειρώντας να αναδημιουργηθεί η είσοδος από την κωδικοποίηση. Ο autoencoder μαθαίνει μια αναπαράσταση (κωδικοποίηση) για ένα σύνολο δεδομένων, συνήθως για να πετύχουμε μείωση διαστάσεων, εκπαιδεύοντας το δίκτυο να αγνοεί ασήμαντα δεδομένα («θόρυβο»).
Υπάρχουν παραλλαγές για autoencoders, οι οποίες στόχο έχουν να αναγκάσουν προς μάθηση αναπαραστάσεις να προσλάβουν χρήσιμες ιδιότητες. Παραδείγματα είναι οι κανονικοποιημένοι autoencoders, οι οποίοι είναι αποτελεσματικοί στην εκμάθηση αναπαραστάσεων που αφορούν επόμενες εργασίες ταξινόμησης, και variational autoencoder, με εφαρμογές ως παραγωγικά μοντέλα. Οι autoencoders εφαρμόζονται σε πολλά προβλήματα, από την αναγνώριση προσώπου, ανίχνευση χαρακτηριστικών, ανίχνευση ανωμαλιών έως την απόκτηση της σημασίας των λέξεων. Οι autoencoders είναι επίσης μοντέλα παραγωγής: μπορούν να δημιουργήσουν τυχαία νέα δεδομένα που είναι παρόμοια με τα δεδομένα εισόδου (δεδομένα εκπαίδευσης).
Βασική αρχιτεκτονική
Ένας autoencoder έχει δύο κύρια μέρη: έναν κωδικοποιητή που αντιστοιχίζει την είσοδο σε μια κωδικοποιημένη μορφή και έναν αποκωδικοποιητή που αντιστοιχίζει την κωδικοποιημένη μορφή σε μια ανακατασκευή της εισόδου.
Η ιδέα των autoencoders είναι δημοφιλής εδώ και δεκαετίες. Οι πρώτες εφαρμογές ξεκίνησαν να κάνουν την εμφάνισή τους τη δεκαετία του 1980. Η πιο παραδοσιακή τους εφαρμογή ήταν η μείωση διαστάσεων ή επιλογή χαρακτηριστικών, αλλά η ιδέα έγινε ευρέως χρησιμοποιούμενη για την εκμάθηση μοντέλων παραγωγής δεδομένων. Μερικά από τα πιο ισχυρά AI συστήματα της δεκαετίας του 2010 περιλάμβαναν autoencoders εμφωλευμένα μέσα σε βαθιά νευρωνικά δίκτυα. μικρογραφία| Σχήμα ενός βασικού Autoencoder Η απλούστερη μορφή ενός autoencoder είναι το πρόσθιας τροφοδότησης-μη αναδρομικό νευρωνικό δίκτυο, το οποίο είναι παρόμοιο με τα μονοστρωματικά perceptrons που συμμετέχουν σε πολυστρωματικά perceptrons (MLP) – χρησιμοποιώντας ένα επίπεδο εισόδου και ένα επίπεδο εξόδου που συνδέονται μεταξύ τους με ένα ή περισσότερα κρυφά επίπεδα. Το επίπεδο εξόδου έχει τον ίδιο αριθμό κόμβων (νευρώνων) με το επίπεδο εισόδου. Σκοπός του είναι να ανακατασκευάσει τις εισόδους του (ελαχιστοποιώντας τη διαφορά μεταξύ της εισόδου και της εξόδου) αντί να προβλέπει μια τιμή στόχο Y δεδοµένων εισόδου X. Άρα, οι autoencoders μαθαίνουν χωρίς επίβλεψη (μη εποπτευόμενη μάθηση).
Ένας autoencoder αποτελείται από δύο μέρη, τον κωδικοποιητή και τον αποκωδικοποιητή, τα οποία μπορούν να οριστούν ως συναρτήσεις \phi και \psi, έτσι ώστε:
Στην απλούστερη περίπτωση που μπορούμε να έχουμε, δεδομένου ενός κρυφού επιπέδου, το στάδιο της κωδικοποίησης ενός autoencoder παίρνει την είσοδο και το απεικονίζει σε ένα  :
Αυτή η εικόνα \mathbf{h} αναφέρεται συνήθως ως κωδικοποιημένη μορφή, λανθάνουσα μεταβλητή ή λανθάνουσα αναπαράσταση. Η \sigma είναι μια συνάρτηση ενεργοποίησης στοιχείων, όπως μια σιγμοειδής συνάρτηση ή μια rectified linear unit. Το \mathbf{W} είναι ένας πίνακας βαρών και το \mathbf{b} είναι ένα διάνυσμα μεροληψίας. Τα βάρη και οι μεροληψίες αρχικοποιούνται συνήθως τυχαία και στη συνέχεια ενημερώνονται επαναλαμβανόμενα κατά τη διάρκεια της εκπαίδευσης μέσω της οπισθοδιάδοσης. Μετά από αυτή τη διαδικασία, το στάδιο αποκωδικοποίησης του autoencoder, απεικονίζει το \mathbf{h} στην ανακατασκευή \mathbf{x'} του ίδιου σχήματος με το \mathbf{x} :
που τα για τον αποκωδικοποιητή μπορεί να μην σχετίζονται με τα αντίστοιχα  για τον κωδικοποιητή.
Οι autoencoders εκπαιδεύονται για να ελαχιστοποιούν τα σφάλματα ανακατασκευής (όπως τα τετραγωνικά σφάλματα ), που συχνά αναφέρονται ως " απώλειες " (συνάρτηση κόστους):
που το \mathbf{x} συνήθως υπολογίζεται ως ο μέσος όρος του συνόλου εκπαίδευσης.
Θα πρέπει ο χώρος χαρακτηριστικών \mathcal{F} να έχει μικρότερη διάσταση από τον χώρο εισόδου \mathcal{X} και το διάνυσμα χαρακτηριστικών \phi(x) μπορεί να θεωρηθεί ως συμπιεσμένη αναπαράσταση της εισόδου x. Αυτή είναι η περίπτωση των ελλιπών autoencoders. Εάν τα κρυφά επίπεδα είναι μεγαλύτερα από (υπερπλήρη) ή ίσα με το επίπεδο εισόδου ή εάν δοθεί αρκετή χωρητικότητα στους κρυφούς κόμβους, ένας autoencoder μπορεί ενδεχομένως να μάθει τη ταυτοτική συνάρτηση και να γίνει άχρηστος. Ωστόσο, πειραματικά αποτελέσματα έδειξαν ότι οι υπερπλήρεις autoencoders ενδέχεται να εξακολουθούν να μαθαίνουν χρήσιμα χαρακτηριστικά. Υπό ιδανικές συνθήκες, η διάσταση της κωδικοποιημένης μορφής και η χωρητικότητα του μοντέλου θα μπορούσαν να ρυθμιστούν με βάση την πολυπλοκότητα της κατανομής δεδομένων που πρόκειται να μοντελοποιηθεί. Ένας τρόπος για να γίνει αυτό είναι να χρησιμοποιήσουμε παραλλαγές του μοντέλου που είναι γνωστές ως Regularized Autoencoders (Κανονικοποιημένοι Autoencoders).
Αραιός (sparse) autoencoder(SAE)
μικρογραφία| Απλό σχήμα ενός μονοστρωματικού αραιού autoencoder. Οι κρυφοί κόμβοι σε έντονο κίτρινο ενεργοποιούνται, ενώ οι ανοιχτοκίτρινοι είναι ανενεργοί. Η ενεργοποίηση εξαρτάται από την είσοδο. Η εκμάθηση αναπαραστάσεων με τρόπο που ενθαρρύνει την αραιότητα, βελτιώνει την απόδοση στις εργασίες ταξινόμησης. Οι αραιοί autoencoders μπορεί να περιλαμβάνουν περισσότερα (και όχι λιγότερα) κρυφούς κόμβους παρά εισόδους, αλλά μόνο ένας μικρός αριθμός από τους κρυφούς κόμβους επιτρέπεται να είναι ταυτόχρονα ενεργοί (άρα, αραιοί). Αυτός ο περιορισμός αναγκάζει το μοντέλο να ανταποκριθεί στα μοναδικά στατιστικά χαρακτηριστικά των δεδομένων εκπαίδευσης.
Συγκεκριμένα, ένας αραιός autoencoder είναι ένας autoencoder του οποίου το κριτήριο εκπαίδευσης περιλαμβάνει ποινή αραιότητας στο επίπεδο κωδικοποίησης.
Υπενθυμίζοντας ότι, η ποινή ενθαρρύνει το μοντέλο να ενεργοποιήσει (δηλαδή τιμή εξόδου κοντά στο 1) συγκεκριμένες περιοχές του δικτύου με βάση τα δεδομένα εισόδου, ενώ απενεργοποιεί όλους τους άλλους νευρώνες (δηλαδή να έχει τιμή εξόδου κοντά στο 0).
Αυτή η αραιότητα μπορεί να επιτευχθεί διατυπώνοντας τους όρους ποινής με διαφορετικούς τρόπους.
Autoencoder αποθορυβοποίησης (DAE)
Οι autoencoders αποθορυβοποίησης (DAE) προσπαθούν να επιτύχουν μια καλή αναπαράσταση αλλάζοντας το κριτήριο ανακατασκευής.
Πράγματι, οι DAE λαμβάνουν μια μερικώς κατεστραμμένη είσοδο και εκπαιδεύονται στο να ανακτούν την αρχική μη παραμορφωμένη είσοδο. Στην πράξη, ο στόχος της απαλλαγής από θόρυβο των autoencoders είναι ο καθαρισμός της κατεστραμμένης εισόδου ή η αποθορυβοποίηση. Δύο υποθέσεις είναι εγγενείς σε αυτή την προσέγγιση:
Με άλλα λόγια, η αποθορυβοποίηση υποστηρίζεται ως κριτήριο εκπαίδευσης για την εκμάθηση εξαγωγής χρήσιμων χαρακτηριστικών που θα αποτελέσουν καλύτερες αναπαραστάσεις υψηλότερου επιπέδου της εισόδου.
Η εκπαιδευτική διαδικασία ενός DAE λειτουργεί ως εξής:
Οι παράμετροι του μοντέλου \theta και \theta' εκπαιδεύονται να ελαχιστοποιούν το μέσο σφάλμα ανακατασκευής στα δεδομένα εκπαίδευσης, ελαχιστοποιώντας τη διαφορά μεταξύ του από την αρχική, μη αλλοιωμένη είσοδο. Σημειώστε ότι κάθε φορά που ένα τυχαίο παράδειγμα παρουσιάζεται στο μοντέλο, μια νέα παραποιημένη έκδοσή του δημιουργείται στοχαστικά με βάση το.
Η προαναφερθείσα διαδικασία εκπαίδευσης θα μπορούσε να εφαρμοστεί με κάθε είδους διαδικασία φθοράς. Μερικά παραδείγματα μπορεί να είναι ο προσθετικός Gaussian λευκός θόρυβος, ο θόρυβος κάλυψης (ένα κλάσμα της εισόδου που επιλέγεται τυχαία για κάθε παράδειγμα αναγκάζεται να γίνει 0) ή ο θόρυβος αλατοπίπερου (ένα κλάσμα της εισόδου που επιλέγεται τυχαία για κάθε παράδειγμα έχει οριστεί σε ελάχιστη ή μέγιστη τιμή του με ομοιόμορφη πιθανότητα).
Η καταστροφή της εισόδου πραγματοποιείται μόνο κατά τη διάρκεια της εκπαίδευσης. Μετά την εκπαίδευση, δεν προστίθεται φθορά.
Πλεονεκτήματα του βάθους
μικρογραφία|350x350εσ| Σχηματική δομή ενός autoencoder με 3 πλήρως συνδεδεμένα κρυφά επίπεδα. Η κωδικοποιημένη μορφή (z ή h για αναφορά στο κείμενο) είναι το πιο εσωτερικό επίπεδο. Οι autoencoders εκπαιδεύονται συχνά με έναν κωδικοποιητή μονής στρώσης (ένα κρυφό επίπεδο κωδικοποίησης) και έναν αποκωδικοποιητή μονής στρώσης (ένα κρυφό επίπεδο αποκωδικοποίησης), αλλά η χρήση κωδικοποιητών και αποκωδικοποιητών πολλών επιπέδων προσφέρει πολλά πλεονεκτήματα.
Εκπαίδευση
O Geoffrey Hinton ανέπτυξε την τεχνική του δικτύου βαθιάς πεποίθησης για την εκπαίδευση πολυεπίπεδων βαθιών autoencoders. Η μέθοδός του, περιλαμβάνει τη μεταχείριση κάθε γειτονικού συνόλου δύο στρωμάτων ως περιορισμένης μηχανής Boltzmann, έτσι ώστε η προεκπαίδευση να προσεγγίζει μια καλή λύση, και στη συνέχεια να χρησιμοποιεί την οπίσθια διάδοση (backpropagation) για να τελειοποιήσει τα αποτελέσματα.
Εφαρμογές
Οι δύο κύριες εφαρμογές των autoencoders είναι η μείωση διαστάσεων και η ανάκτηση πληροφοριών, αλλά σύγχρονες παραλλαγές έχουν εφαρμοστεί σε άλλες εργασίες.
Μείωση διαστάσεων
Η μείωση διαστάσεων ήταν μια από τις πρώτες εφαρμογές της βαθιάς μάθησης.
Η αναπαράσταση διαστάσεων μπορεί να βελτιώσει την απόδοση σε εργασίες όπως η ταξινόμηση. Πράγματι, το χαρακτηριστικό της μείωσης των διαστάσεων είναι η τοποθέτηση σημασιολογικά σχετικών παραδειγμάτων το ένα κοντά στο άλλο.
Ανάλυση κύριων συνιστωσών
Εάν χρησιμοποιούνται γραμμικές συναρτήσεις ενεργοποίησης ή μόνο ένα κρυφό στρώμα σιγμοειδούς συνάρτησης, τότε η βέλτιστη λύση σε έναν autoencoder σχετίζεται στενά με την ανάλυση κύριων συνιστωσών (PCA). Τα βάρη ενός autoencoder με ένα μόνο κρυφό στρώμα μεγέθους p (που p είναι μικρότερο από το μέγεθος της εισόδου) εκτείνεται στον ίδιο διανυσματικό υποχώρο με αυτόν που εκτείνεται από τις πρώτες p κύριες συνιστώσες, και η έξοδος του autoencoder είναι μια ορθογώνια προβολή σε αυτόν τον υποχώρο. Τα βάρη του autoencoder δεν είναι ίσα με των κύριων συνιστωσών και γενικά δεν είναι ορθογώνια, ωστόσο οι κύριες σινιστώσες μπορούν να ανακτηθούν από αυτά χρησιμοποιώντας την αποσύνθεση μοναδικής τιμής.
Ωστόσο, η δυναμική των autoencoders έγκειται στη μη γραμμικότητά τους, επιτρέποντας στο μοντέλο να μάθει πιο ισχυρές γενικεύσεις σε σύγκριση με την PCA και να ανακατασκευάσει την είσοδο με σημαντικά μικρότερη απώλεια πληροφοριών.
Ανάκτηση πληροφορίας
Η ανάκτηση πληροφοριών επωφελείται ιδιαίτερα από τη μείωση των διαστάσεων, καθώς η αναζήτηση μπορεί να γίνει πιο αποτελεσματική σε ορισμένα είδη χώρων χαμηλών διαστάσεων. Οι autoencoders εφαρμόστηκαν πράγματι στο σημασιολογικό κατακερματισμό, που προτάθηκε από τους Salakhutdinov και Hinton το 2007. Εκπαιδεύοντας τον αλγόριθμο για την παραγωγή μιας δυαδικής κωδικοποιημένης μορφής χαμηλής διάστασης, όλες οι εγγραφές της βάσης δεδομένων θα μπορούσαν να αποθηκευτούν σε έναν πίνακα κατακερματισμού αντιστοιχίζοντας διανύσματα δυαδικού κώδικα σε εγγραφές. Αυτός ο πίνακας θα υποστηρίξει στη συνέχεια την ανάκτηση πληροφοριών επιστρέφοντας όλες τις εγγραφές με τον ίδιο δυαδικό κώδικα με το ερώτημα ή ελαφρώς λιγότερο παρόμοιες εγγραφές αναστρέφοντας μερικά bit από την κωδικοποίηση του ερωτήματος.
Ανίχνευση ανωμαλιών
Μια άλλη εφαρμογή για autoencoders είναι η ανίχνευση ανωμαλιών. Μαθαίνοντας να αναπαράγει τα πιο σημαντικά χαρακτηριστικά στα δεδομένα εκπαίδευσης κάτω από ορισμένους από τους περιορισμούς που περιγράφηκαν προηγουμένως, το μοντέλο ενθαρρύνεται να μάθει να αναπαράγει με ακρίβεια τα χαρακτηριστικά που παρατηρούνται πιο συχνά. Όταν αντιμετωπίζει ανωμαλίες, το μοντέλο θα πρέπει να επιδεινώσει την απόδοση ανακατασκευής του. Στις περισσότερες περιπτώσεις, μόνο δεδομένα με κανονικές αναπαραστάσεις χρησιμοποιούνται για την εκπαίδευση του autoencoder. Σε άλλες, η συχνότητα των ανωμαλιών είναι μικρή σε σύγκριση με το σύνολο παρατήρησης, έτσι ώστε η συνεισφορά του στην εκμάθηση αναπαράστασης θα μπορούσε να αγνοηθεί. Μετά την εκπαίδευση, ο autoencoder θα ανακατασκευάσει με ακρίβεια τα "κανονικά" δεδομένα, ενώ δεν θα το κάνει με δεδομένα τα οποία περιέχουν στοιχεία ανωμαλίας. Το σφάλμα ανακατασκευής (το σφάλμα μεταξύ των αρχικών δεδομένων και της ανακατασκευής χαμηλών διαστάσεων) χρησιμοποιείται ως βαθμολογία ανωμαλίας για τον εντοπισμό ανωμαλιών.
Ανακάλυψη φαρμάκων
Το 2019 μόρια που δημιουργήθηκαν με μεταβλητούς autoencoders επικυρώθηκαν πειραματικά σε ποντίκια.
Πρόβλεψη δημοτικότητας
Πρόσφατα, ένας στοιβαγμένου πλαίσιο autoencoder παρήγαγε πολλά υποσχόμενα αποτελέσματα στην πρόβλεψη της δημοτικότητας των αναρτήσεων στα μέσα κοινωνικής δικτύωσης, που είναι χρήσιμο για στρατηγικές διαδικτυακής διαφήμισης.
Μηχανική μετάφραση
Autoencoders έχουν εφαρμοστεί στη μηχανική μετάφραση, η οποία συνήθως αναφέρεται ως νευρωνική μηχανική μετάφραση (NMT). Σε αντίθεση με τους παραδοσιακούς autoencoders, η έξοδος δεν ταιριάζει με την είσοδο - είναι σε άλλη γλώσσα. Στο μοντέλο NMT, τα κείμενα αντιμετωπίζονται ως ακολουθίες που πρέπει να κωδικοποιηθούν στη διαδικασία εκμάθησης, ενώ στην πλευρά του αποκωδικοποιητή δημιουργούνται ακολουθίες στη γλώσσα(ες) στόχο. Οι autoencoders ειδικά για τη γλώσσα, ενσωματώνουν περαιτέρω γλωσσικά χαρακτηριστικά στη διαδικασία εκμάθησης, όπως τα κινεζικά χαρακτηριστικά αποσύνθεσης.
Παραπομπές
Κατηγορία:Τεχνητά νευρωνικά δίκτυα Κατηγορία:Σελίδες με μη επιθεωρημένες μεταφράσεις
Καρέκα
Ο Αντόνιο ντε Ολιβέιρα Φίλιο (Antônio de Oliveira Filho, 5 Οκτωβρίου 1960), γνωστότερος ως Καρέκα (Careca), είναι Βραζιλιάνος πρώην ποδοσφαιριστής, ο οποίος αγωνιζόταν ως επιθετικός. Κατά τη διάρκεια της καριέρας του, ο Καρέκα έπαιξε σε πολλούς συλλόγους, με πιο αξιοσημείωτο από όλους τη Νάπολι, και εκπροσώπησε τη Βραζιλία με την εθνική ομάδα σε περισσότερες από 60 φορές. Θεωρείται ένας από τους καλύτερους επιθετικούς στην ιστορία του βραζιλιάνικου ποδοσφαίρου.
Ο Καρέκα αγωνίστηκε αρχικά με την Γκουαράνι, κατακτώντας το πρωτάθλημα το 1981, πρωτού μεταγραφεί στη Σάο Πάολο το 1983, με την οποία κατέκτησε το πρωτάθλημα το 1986, χρονιά την οποία κέρδισε και τον τίτλου του ποδοσφαιριστή της χρονιάς. Το 1987 πήρε μεταγραφή για τη Νάπολι, με την οποία κέρδισε το κύπελλο ΟΥΕΦΑ το 1989, σκοράροντας από ένα γκολ σε κάθε σκέλος του τελικού, και την επόμενη χρονιά κατέκτησε το Σκουντέτο. Το 1993 μετακινήθηκε στο νεοσύστατο πρωτάθλημα Ιαπωνίας και το 1997 επέστρεψε για να ολοκληρώσει την καρριέρα του στη Βραζιλία.
Ο Καρέκα αγωνίστηκε για πρώτη φορά με την εθνική ομάδα το 1982, αλλά δεν αγωνίστηκε στο Μουντιάλ του 1982 λόγω τραυματισμού. Το 1983 αγωνίστηκε στο Κόπα Αμέρικα. Στο Μουντιάλ 1986, στο Μεξικό, έγινε παγκοσμίως γνωστός. Αν και αποκλείστηκε η Βραζιλία στα προημιτελικά στα πέναλτι από τη Γαλλία, ο Καρέκα με πέντε γκολ κατέκτησε το ασημένιο παπούτσι, πίσω από τον Γκάρι Λίνεκερ. Στο Μουντιάλ 1990 σκόραρε δύο γκολ.
Παραπομπές
Κατηγορία:Βραζιλιάνοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Γκουαρανί Φουτεμπόλ Κλούμπε Κατηγορία:Ποδοσφαιριστές Σάο Πάολο Φουτεμπόλ Κλούμπε Κατηγορία:Ποδοσφαιριστές ΣΣΚ Νάπολι Κατηγορία:Ποδοσφαιριστές Κασίβα Ρεϊσόλ Κατηγορία:Ποδοσφαιριστές Σάντος ΦΚ (Νότια Αφρική) Κατηγορία:Ποδοσφαιριστές Παγκοσμίου Κυπέλλου 1986 Κατηγορία:Ποδοσφαιριστές Παγκοσμίου Κυπέλλου 1990
Κάτω από τον ήλιο του Σατανά
Το έργο εμφανίζεται στον κατάλογο με τα 100 βιβλία του αιώνα της εφημερίδας Le Monde, με αριθμό 45.
Έμπνευση
Το μυθιστόρημα έχει τρεις βασικές πηγές έμπνευσης:
Το μυθιστόρημα παρουσιάζει την ατμόσφαιρα της επαρχίας του γαλλικού βορρά: οι νύχτες, το κρύο, ο άνεμος, η βροχή, η λάσπη, η Βόρεια Θάλασσα και η ομίχλη κάνουν την ανάγνωση καθηλωτική.
Υπόθεση
Το μυθιστόρημα χωρίζεται σε τρία μέρη:
• Η εισαγωγή: Ιστορία της Μουσέτ. Απεικονίζει ένα περήφανο και παρορμητικό κορίτσι, τη Μουσέτ, 16χρονη κόρη ενός ζυθοποιού, που υποπτεύεται την παρουσία του Σατανά μέσα της. Όταν μένει έγκυος από τη σχέση της με τον μαρκήσιο Καντινιάν, αυτός την απορρίπτει. Απελπισμένη τον σκοτώνει, πράξη που εμφανίζεται ως ατύχημα. Στη συνέχεια γίνεται ερωμένη ενός γιατρού και έρχεται αντιμέτωπη με τη δειλία του και την άρνησή του να της κάνει έκτρωση.
• Το πρώτο μέρος: Ο πειρασμός της απόγνωσης. Εμφανίζεται ο εφημέριος Ντονισάν ο οποίος, βασανιζόμενος ακόμη από αμφιβολίες για την κλίση του και αναζητώντας τον δρόμο προς την αγιότητα, βρίσκεται αντιμέτωπος με κόλπα, μεταμφιέσεις, εμφανίσεις και μερικές φορές ακόμη και απειλές του Διαβόλου. Ο εφημέριος συναντά τη Μουσέτ να περιπλανιέται στα χωράφια και της αποσπά την ομολογία του εγκλήματος της. Νομίζει ότι βλέπει τον Θεό γραμμένο στην καρδιά της, αλλά η νεαρή επιλέγει τον Σατανά και επιστρέφοντας στο σπίτι της αυτοκτονεί. Ετοιμοθάνατη, αιμόφυρτη, την παίρνει από το σπίτι της και την εναποθέτει μπροστά στο ιερό της εκκλησίας με την ελπίδα ότι η ψυχή της θα σωθεί. Αυτό το σκάνδαλο του στοίχισε πέντε χρόνια περιορισμό, στη συνέχεια τον μετέθεσαν σε άλλη ενορία.
• Το δεύτερο μέρος: Ο άγιος του Λεμπρ. Χρόνια αργότερα, ο εφημέριος εμφανίζεται γερασμένος, ακόμη ταπεινός και ανήσυχος. Οι άνθρωποι αρχίζουν να αναγνωρίζουν ότι είναι άγιος και του αποδίδονται θαυματουργές δυνάμεις, αν και ο ίδιος εξακολουθεί να βρίσκεται σε πνευματική αναταραχή. Μια μέρα, πιστεύοντας ότι ανταποκρίνεται σε ένα κάλεσμα του Θεού, προσπαθεί να αναστήσει ένα νεκρό παιδί, αλλά μια τρομερή έκρηξη γέλιου του αποκαλύπτει ότι ο Σατανάς τον εξέθεσε στον πειρασμό της υπερηφάνειας. Το παιδί δεν ανασταίνεται, η μητέρα του τρελαίνεται και ο εφημέριος αρρωσταίνει. Η καταπόνηση από τα ψυχικά του βασανιστήρια και τον ανελέητο αγώνα του κατά του Σατανά καθώς και οι απαιτήσεις των ενοριτών του τον κάνουν όλο και πιο άρρωστο. Σύντομα, τον βρίσκουν στο εξομολογητήριο νεκρό.
Παραπομπές
Κατηγορία:Γαλλικά μυθιστορήματα Κατηγορία:Μυθιστορήματα που έγιναν ταινίες
Κολοφώνας (εκδόσεις)
Ο κολοφώνας στις εκδόσεις είναι μία σύντομη δήλωση που εμπεριέχει πληροφορίες σχετικά με την έκδοση ενός βιβλίου, όπως είναι ο τόπος και η ημερομηνίας έκδοσης, το όνομα του εκδότη κλπ. Στη χειρόγραφη παράδοση όλα τα στοιχεία και διακριτικά του κώδικα αναγράφονταν στο τέλος του βιβλίου, εν είδει «απολογισμού». Δηλαδή το όνομα του συγγραφέα, ο τίτλος του συγγράμματος, ο τόπος, η χρονολογία και το όνομα του καλλιγράφου, και συχνά και το όνομα του χορηγού ή παραγγελιοδότη για τον οποίο εργάστηκε. Η παράδοση αυτή συνεχίστηκε κατά την περίοδο της αρχετυπίας, των βιβλίων δηλαδή που τυπώθηκαν ως το 1500, αλλά και αργότερα. Χαρακτηριστικά, ο στοιχειοθέτης διαμόρφωνε τον κολοφώνα όχι ως συνέχεια της διάταξης του κειμένου, αλλά ως επίγραμμα και μάλιστα με διάφορα σχήματα, όπως κλεψύδρα κλπ.
Ιστορία
Ο όρος «κολοφώνας»  προέρχεται από τη λατινική κολοφώνα, από την ελληνική κολοφών (που σημαίνει «κορυφή» ή «ρετουσάρισμα»). Δεν πρέπει να συγχέεται με την Κολοφώνα, την αρχαία πόλη της Μικρά  Ασίας, από την οποία έχει πάρει το όνομα του το «κολοφώνιο».
Ο όρος αυτός συναντάται επίσης  σε πήλινες επιγραφές που είχαν προσαρτηθεί από γραφείς  στο τέλος κειμένων της αρχαίας Εγγύς Ανατολής (π.χ. Πρώιμη / Μέση / Ύστερη βαβυλωνιακή, ασσυριακή, Χαναανικές) όπως σε ένα κεφάλαιο, ένα  βιβλίο ή ένα χειρόγραφο. Η κολοφώνα περιέχει στοιχεία σε σχέση με το κείμενο, όπως το(-α) συνδεδεμένο πρόσωπο (-α) (π.χ., ο γραφέας, ιδιοκτήτης, ή ο Επίτροπος της επιγραφής), λογοτεχνικό περιεχόμενο (π.χ., ένας τίτλος, επαναλαμβανόμενες φράσεις ή τον αριθμό των γραμμών), και στοιχεία σε σχέση με τον σκοπό της γραφής. Οι Κολοφώνες  και οι επαναλαμβανόμενες φράσεις βοήθησαν σημαντικά  τον αναγνώστη να οργανώσει και να προσδιορίσει τις διάφορες επιγραφές  και ως αποτέλεσμα να τις ομαδοποιήσει. Βάσει της θέσης τους στα αρχαία κείμενα, οι κολοφώνες μπορούν να συγκριθούν με την γραμμή υπογραφής στη σύγχρονη εποχή. Βιβλιογραφικά όμως, περισσότερο παραπέμπουν στη ‘’σελίδα αποτύπωμα’’ σε ένα σύγχρονο βιβλίο.
Παραδείγματα κολοφώνων στην αρχαία βιβλιογραφία μπορεί κανείς να συναντήσει  στη σύνθεση ‘Η αρχαία Εγγύς Ανατολή’: Συμπληρωματικές Κείμενα και Εικόνες Σχετικά με την Παλαιά Διαθήκη (2η έκδ, 1969). Οι Κολοφώνες βρίσκονται επίσης στην Πεντάτευχο, όπου η κατανόηση τους ρίχνει φως σε χωρία που κατά τα άλλα ήταν ασαφή.
Μια εκτεταμένη μελέτη των έντεκα κολοφώνων που βρέθηκαν στο βιβλίο της Γένεσης έγινε από τον Percy John.
Η μελέτη αυτή του Wiseman, που μερικές φορές περιγράφεται και ως  ‘η υπόθεση του Wiseman’, περιλάμβανε μια λεπτομερή εξέταση των επιλαμβανόμενων φράσεων, όπως αναφέρθηκαν  παραπάνω, και πως αυτές χρησιμοποιήθηκαν στη λογοτεχνία της δεύτερης χιλιετίας π.Χ. ώστε να ενώσουν τους διάφορους λογαριασμού σε μια σειρά επιγραφών.
Έντυπες εκδόσεις
Στις πρώτες έντυπες εκδόσεις ο κολοφώνας όταν συναντάται είναι μια σύντομη περιγραφή της εκτύπωσης και της έκδοσης του βιβλίου, δίνοντας μερικά ή όλα από τα ακόλουθα στοιχεία: την ημερομηνία δημοσίευσης, τον τόπο της δημοσίευσης ή της εκτύπωσης (μερικές φορές, συμπεριλαμβανομένης της διεύθυνσης, καθώς και του ονόματος της πόλης), το όνομα (-τα) του εκτυπωτή (-ες), καθώς και το όνομα (τα) του εκδότη (ες), σε περίπτωση που ήταν διαφορετικά πρόσωπα. Μερικές φορές πρόσθετες πληροφορίες, όπως το όνομα ενός διορθωτής, ή άλλα λίγο ή πολύ σχετικά στοιχεία, μπορούσαν να προστεθούν. Η κανονική θέση για έναν κολοφώνα ήταν στο τέλος του κειμένου, συχνά μετά από το ευρετήριο. Μετά περίπου το 1500, τα παραπάνω δεδομένα συχνά μεταφέρονταν στη σελίδα τίτλου, η οποία υπήρχε σε αρκετές περιπτώσεις  παράλληλα με την Κολοφώνα.
Οι Κολοφώνες, αρκετές φορές, περιείχαν κατάρες, καθώς αυτό ήταν το μοναδικό μέρος σε ένα μεσαιωνικό χειρόγραφο όπου ένας γραφέας ήταν ελεύθερος να γράψει ό, τι ήθελε. Αυτές οι κατάρες τείνουν να είναι μοναδικές για κάθε βιβλίο.
Στη Μεγάλη Βρετανία τον 16ο αιώνα, οι κολοφώνες έτειναν να είναι όλο και λιγότερο συχνοί. Οι εκτυπώσεις στην τελευταία σελίδα κάθε βιβλίου που τυπώθηκε στη Βρετανία κατά τον 19ο αιώνα δεν αποτελούν κολοφώνες και είναι ορθότερο να αναφέρονται ως «αποτυπώματα εκτύπωσης» ή «δηλώσεις εκτύπωσης».
Με την ανάπτυξη του κινήματος των ιδιωτικών εκδόσεων γύρω στα 1890, οι κολοφώνες έγιναν πιο τυπικοί και συχνά περιλάμβαναν συμπληρωματικές πληροφορίες σχετικά με το βιβλίο, όπως πληροφορίες σε σχέση με το χαρτί, το μελάνι, το είδος της βιβλιοδεσίας και άλλα τεχνικές λεπτομέρειες. Μερικά τέτοια βιβλία περιλαμβάνουν ένα ξεχωριστό σημείο που λέγεται «Σημείωση σχετικά με τον τύπο», το οποίο προσδιορίζει τα ονόματα των γραμματοσειρών που έχουν χρησιμοποιηθεί και προσφέρει μια σύντομη περιγραφή για πιο αναγνωρίσιμα φυσικά χαρακτηριστικά του.
Ορισμένοι εκδότες βασιζόμενοι στη χρήση των κολοφώνων, άρχισαν να συμπεριλαμβάνουν παρόμοια στοιχεία στα βιβλία τους, είτε στο τέλος του κειμένου (στην παραδοσιακή θέση) ή στην οπίσθια όψη της σελίδας τίτλου. Τέτοιοι κολοφώνες μπορούν να βοηθήσουν στον εντοπισμό του σχεδιαστή του βιβλίου & στο λογισμικό που χρησιμοποιήθηκε, στη μέθοδο εκτύπωσης, στην εταιρία έκδοσης, στις γραμματοσειρές, στο χαρτί και στο είδος του μελανιού που χρησιμοποιήθηκε. Οι εκδότες βιβλίων Alfred A. Knopf, the Folio Society και O'Reilly Media είναι γνωστοί για την ουσιαστική χρήση κολοφώνων στις εκδόσεις τους.
Εξωτερικοί σύνδεσμοι
Κατηγορία:Εκδόσεις Κατηγορία:Τυπογραφία Κατηγορία:Γραφιστική Κατηγορία:Σχεδιασμός βιβλίων
1131 Πορθία
Η Πορθία (Porzia) (που δεν πρέπει να συγχέεται με τον ομώνυμο δορυφόρο του πλανήτη Ουρανού) είναι ένας μικρός αστεροειδής, που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,915. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο πρόσωπο του σαιξπηρικού δράματος Ιούλιος Καίσαρ. Εξαιτίας και της σημαντικής εκκεντρότητας της τροχιάς της, η Πορθία στο περιήλιό της βρίσκεται πιο κοντά στον Ήλιο από ό,τι ο πλανήτης Άρης.
Φυσικά χαρακτηριστικά
Η μέση διάμετρος της Πορθίας εκτιμάται σε 7,5 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,18. Η Πορθία περιστρέφεται γύρω από τον εαυτό της μία φορά κάθε 4 ώρες και 39,5 λεπτά.
Εξωτερικοί σύνδεσμοι
Πορθια
Γλώσσα Πίσα
Η Γλώσσα Πίζα, επίσης γνωστή ως Ασούε Αουγιού είναι μια Παπούα γλώσσα στην Παπούα, στην Ινδονησία. Έχει 6,500 ομιλητές.
Εξωτερικοί σύνδεσμοι
Κατηγορία:Ινδονησία-επέκταση Κατηγορία:Γλώσσες της Ινδονησίας
Αλεξάνδρα Τέιλορ
Η Αλεξάνδρα Τέιλορ (4 Μαΐου 1994) είναι Κύπρια σκιέρ. Θα διαγωνιζόταν για την Κύπρο στους Χειμερινούς Ολυμπιακούς Αγώνες 2014 αλλά αποχώρησε από την διοργάνωση επειδή έσπασε τον πρώτο οσφυϊκό σπόνδυλο στις 18 Φεβρουαρίου, τέσσερις ημέρες πριν τον αγώνα.
Παραπομπές
Κατηγορία:Κύπριοι αθλητές
Αντρέα Πιζάνο
O Αντρέα Πιζάνο (Andrea Pisano, 1290-1348) ήταν Ιταλός γλύπτης και αρχιτέκτονας.
Εργάστηκε ως βοηθός του Μίνο ντι Τζοβάνι στον γλυπτό διάκοσμο της Σάντα Μαρία ντέλλα Σπίνα της Πίζας και πήρε ύστερα παραγγελία για την κατασκευή της μιας από τις τρείς δίφυλλες πόρτες του Βαπτιστηρίου της Φλωρεντίας, αυτήν της νότιας πλευράς. Το έργο άρχισε το 1330 και αποπερατώθηκε το 1336. Πρόκειται για είκοσι ορειχάλκινες σκηνές του βίου του Ιωάννη Βαπτιστή και οκτώ προσωποποιήσεις αρετών, δοσμένες με δεξιοτεχνία χρυσοχόου (οι άλλες δύο πύλες είναι έργα του Γκιμπέρτι).
Εξωτερικοί σύνδεσμοι
Κατηγορία:Ιταλοί γλύπτες
Μεγάλη Ρωγμή (αστρονομία)
Στην αστρονομία, η Μεγάλη Ρωγμή είναι μια σειρά από αλληλοεπικαλυπτόμενα, μη φωτεινά, μοριακά νέφη σκόνης που βρίσκονται μεταξύ του Ηλιακού Συστήματος και του Βραχίονα του Τοξότη του Γαλαξία μας, σε απόσταση περίπου 800 έως 1000 παρσέκ ή περίπου 2600 έως 3300 έτη φωτός από τη Γη. Τα νέφη εκτιμάται ότι περιέχουν περίπου 1 εκατομμύριο ηλιακές μάζες πλάσματος και σκόνης.
Παραπομπές
Κατηγορία:Γαλαξίας
Σπιτάλι
Με την ονομασία Σπιτάλι μπορεί να αναφέρονται οι παρακάτω οικισμοί:
Οικισμοί
Κατηγορία:Αποσαφηνίσεις ελληνικών τοπωνυμίων
Μάρκος Φάβιος Λικίνος
Ο Μάρκος Φάβιος Λίκινος (λατινικά: Marcus Fabius Licinus, ... - ...) ήταν Ρωμαίος πολιτικός και στρατιωτικός.
Βιογραφία
Πιθανώς ήταν υιός του Γάιου Φάβιου Δόρσου Λίκινου, ο οποίος είχε διατελέσει ύπατος το 273 π.Χ.. Ο ίδιος ο Λίκινος εξελέγη ύπατος μαζί με τον Μάνιο Οτακίλιο Κράσσο το 246 π.Χ., στην διάρκεια του Α΄ Καρχηδονιακού Πολέμου. Οι δύο Ύπατοι είχαν σταλεί στη Σικελία μαζί με τον ρωμαϊκό στρατό, με αποτέλεσμα να κριθεί αναγκαίος ο ορισμός του Τιβέριου Κορουνκάνιου ως Δικτάτορα για την προεδρία της εκλογικής διαδικασίας ανάδειξης νέων Υπάτων.
Παραπομπές
Κατηγορία:Ρωμαίοι πολιτικοί Κατηγορία:Στρατιωτικοί της Αρχαίας Ρώμης Κατηγορία:Ύπατοι της Ρωμαϊκής Δημοκρατίας Λικινος, Μαρκος
Χάινριχ Κράμερ
Ο Χάινριχ Κράμερ (Heinrich Kramer, 1430 - 1505) ήταν Γερμανός κληρικός και ιεροεξεταστής.
Ο Χάινριχ αγαπούσε τον Θεό με ένα πολύ ιδιαίτερο τρόπο. Από το 1474 έως το 1484, ως ιεροεξεταστής φυλάκισε, βασάνισε και θανάτωσε χιλιάδες ανθρώπους στο Τιρόλο, το Σάλτσμπουργκ, τη Βοημία και τη Μοραβία.
Μαζί με τον Γιάκομπ Σπρένγκερ συνέταξαν το Malleus Maleficarum, όπου ισχυρίζονταν ότι είχαν εξουσιοδοτηθεί από τον Πάπα Ιννοκέντιο Η΄, μέσω της παπικής βούλας Summis desiderantes affectibus της 5ης Δεκεμβρίου του 1484, να ασκήσουν διώξεις κατά των μαγισσών σε όλη τη Γερμανία για να καταπολεμηθούν με σφοδρότητα οι δαιμονικές συνομωσίες ενάντια στη χριστιανοσύνη. Αμφότεροι οι Κράμερ και Σπρένγκερ ήταν πολυγραφότατοι συγγραφείς και μέρος του Malleus Maleficarum ενσωματώνει ένα περιεκτικό χειρόγραφο σχετικά με τη μαγική τέχνη, το οποίο είχε γράψει ο Κράμερ το 1485. Βασισμένο γενικά στη βιβλική δήλωση, «καμία μάγισσα δεν πρέπει να αφήνεις να ζει» (Έξοδος 22:17 [18]), το βιβλίο πήρε κάποια στοιχεία από τις Γραφές και από έργα του Αριστοτέλη, του Αυγουστίνου και του Θωμά Ακινάτη για να υποστηρίξει τους ισχυρισμούς του.
Ο Κράμερ και ο Σπρένγκερ προσπαθούσαν να αποσαφηνίσουν τα νοήματα και τα χαρακτηριστικά της μαγείας και να ξεκαθαρίσουν εντελώς την εικόνα της «μάγισσας». Το Malleus Maleficarum, γραμμένο στα λατινικά, το ολοκλήρωσαν το 1486 ως ένα εγχειρίδιο που απευθύνεται σε κυνηγούς μαγισσών και το οποίο βρίθει από μισογύνικες αναφορές. Σ' αυτό, οι δύο δομινικανοί μοναχοί συνέλεξαν όλες τις πληροφορίες σχετικά με την συνεργασία του σατανά με τις μάγισσες (μέρος Ι) και τις μεθόδους των μαγισσών (μέρος ΙΙ) από τις ανακρίσεις που οι ίδιοι είχαν πραγματοποιήσει. Επίσης, γίνεται αναφορά για την επιρροή της σελήνης: «Τα άστρα μπορούν να επηρεάσουν ακόμα και τους ίδιους τους διαβόλους».
Οι Κράμερ και Σπρένγκερ υπέβαλαν το Malleus Maleficarum στη Σχολή Θεολογίας του Πανεπιστημίου της Κολωνίας στις 9 Μαΐου του 1487, ελπίζοντας ότι θα εγκριθεί. Τελικά το εξέδωσαν χωρίς έγκριση και το κείμενο έγινε τόσο δημοφιλές, ώστε πούλησε περισσότερα αντίτυπα από οποιοδήποτε άλλο έργο, εκτός της Βίβλου. Κατά τον 16ο αιώνα εκτελέστηκαν στην πόλη Τριρ περί τις επτά χιλιάδες, στην Τουλούζ περί τις τετρακόσιες και στη Μεγάλη Βρετανία πάνω από επτακόσιες «μάγισσες».
Εξωτερικοί σύνδεσμοι
Κατηγορία:Μεσαιωνικοί συγγραφείς Κατηγορία:Δομινικανοί μοναχοί Κατηγορία:Γερμανοί θεολόγοι
Γλώσσα Αγκχού
Η γλώσσα Αγκχού, επίσης γνωστή ως Αουγιού ή Ντζάιρ (Ντγιάιρ, Τζάιρ, Γιαΐρ), είναι μία Παπούα γλώσσα στην Παπούα στην Ινδονησία και έχει 14.000 ομιλητές.
Το Ethnologue αποδίδει διαφορετικούς κώδικες ISO για τις Αγκού/Τζάιρ, Τζάιρ, Βόρεια Αουγιού/Τζάιρ και κεντρική Αουγιού. Ωστόσο, αυτές δεν πιστοποιούνται ως ξεχωριστές γλώσσες (Ου. Άμστερνταμ) και δεν είναι σαφές ότι όλες αντιστοιχούν στην Αγκχού.
Εξωτερικοί σύνδεσμοι
Κατηγορία:Ινδονησία-επέκταση Κατηγορία:Γλώσσες της Ινδονησίας
Ομοσπονδία Καλαθοσφαίρισης Βενεζουέλας
Η Ομοσπονδία Καλαθοσφαίρισης Βενεζουέλας (ισπανικά: Federación Venezolana de Baloncesto, FVB) είναι το όργανο διοίκησης της καλαθοσφαίρισης στη Βενεζουέλα. Εδρεύει στο Σαν Χουάν και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βενεζουέλας.
Αλέξης Τραϊανός
Ο Αλέξης Τραϊανός (πραγματικό όνομα Αλέξανδρος Ζαβατάρης, Θεσσαλονίκη, 20 Οκτωβρίου 1944 - Καπανδρίτι, 7 Μαΐου 1980) ήταν Έλληνας ποιητής της γενιάς του '70, μεταφραστής και κριτικός ποίησης.
Κριτική
Σύμφωνα με τον Ε. Γαραντούδη ο Τραϊανός διέθετε την απαραίτητη ποιητική παιδεία για το έργο του και επισημαίνει την ηθελημένη ενσωμάτωση αυτούσιων καρυωτακικών παραθεμάτων στην ποίησή του.
Νικόλα Πιζάνο
Ο Νικόλα Πιζάνο (Nicola Pisano, 1220 - 1284) ήταν Ιταλός γλύπτης και αρχιτέκτονας καταγόμενος από την Απουλία. Το πρώτο του αξιόλογο έργο ήταν ο άμβωνας του Βαπτιστηρίου της Πίζας (1260), όπου ενέταξε δεξιοτεχνικά αρχαίες μορφές σε νέο πλαίσιο, εμπνεόμενος, για χριστιανικά θέματα, από ρωμαϊκές σαρκοφάγους. Ο λοιπός διάκοσμος είναι πλούσιος, με ζώα, άτλαντες, κιονόκρανα, λιοντάρια, προφήτες κι ένα γυμνό Ηρακλή. Το 1260-1264 αποπεράτωσε τον θόλο του Βαπτιστηρίου, του οποίου αύξησε το ύψος με ένα σύστημα δύο θόλων.
Τελευταίο του μεγάλο έργο είναι η Fontana Maggiore (Μεγάλη Κρήνη) στην Περούτζα, όπου όμως τα περισσότερα γλυπτά εκτελέστηκαν από τον γιο του Τζοβάννι.
Ο Νικόλα θεωρήθηκε πρόδρομος της αναγεννησιακής γλυπτικής, έχοντας θέση ανάλογη με αυτήν του Τζόττο στην ζωγραφική.
Εξωτερικοί σύνδεσμοι
Κατηγορία:Ιταλοί γλύπτες
Γλώσσα Αϊμέλε
Η γλώσσα Αϊμέλε, ή Κουάρε, είναι μια Παπούα γλώσσα της Παπούα Νέας Γουινέας. Καθώς έχει 140 ομιλητές, η γλώσσα πιθανώς να εξαφανιστεί τα επόμενα χρόνια.
Πτήση 498 της Crossair
Η Πτήση 498 της Crossair ήταν μια περιφερειακή πτήση από τη Ζυρίχη της Ελβετίας προς τη Δρέσδη της Γερμανίας, η οποία συνετρίβη δύο λεπτά μετά από την απογείωσή της στον ελβετικό δήμο Νιντερχάσλι, στις 10 Ιανουαρίου 2000. Οι επτά επιβάτες και τα τρία μέλη του πληρώματος που επέβαιναν στο δικινητήριο αεροσκάφος, τύπου Saab 340B, σκοτώθηκαν κατά την πρόσκρουση. Ήταν η πρώτη συντριβή αεροσκάφους για την ελβετική περιφερειακή αεροπορική εταιρία Crossair μέσα στα 25 χρόνια της ιστορίας της.
Η επίσημη έκθεση σχετικά με το δυστύχημα έδειξε ότι η συντριβή οφειλόταν σε απώλεια του ελέγχου του αεροσκάφους, που προέκυψε από πολλαπλά ανθρώπινα σφάλματα.
Υπόβαθρο
Το 33 θέσεων αεροσκάφος, τύπου Saab 340B, που χρησιμοποιήθηκε στην πτήση LX498, ήταν νοικιασμένο στην Crossair από την Moldavian Airlines, από τον Οκτώβριο του 1999. Η πτήση ήταν προγραμματισμένο να αναχωρήσει από το Αεροδρόμιο της Ζυρίχης την Δευτέρα 10 Ιανουαρίου 2000, γύρω στις 6:00 μ.μ., και να αφιχθεί στο Αεροδρόμιο της Δρέσδης λίγες ώρες αργότερα. Ο κρύος, βροχερός καιρός ήταν κανονικός για την περιοχή, ενώ δεν υπήρξε καμία ένδειξη σχετικά με μηχανικό πρόβλημα στο αεροσκάφους, και, παρόλο που το συγκεκριμένο αεροσκάφος είχε συμπληρώσει 24.000 ώρες πτήσης, αυτός ο τύπος αεροπλάνου θεωρούνταν ως ένας από τους πιο ασφαλείς. Ο κυβερνήτης Pavel Gruzin, 41 ετών, είχε 8.100 ώρες πτήσης στο ιστορικό του, με τις 1.900 να τις έχει πραγματοποιήσει με αεροπλάνα Saab 340. Ο συγκυβερνήτης Rastislav Kolesár, 35 ετών, είχε περίπου 1.800 ώρες πτήσεις, από τις οποίες οι 1.100 ήταν σε αεροπλάνα Saab 340. Στο αεροπλάνο δεν είχε φορτωθεί κάποιο ασυνήθιστα μεγάλο φορτίο, ενώ η επόμενη προγραμματισμένη συντήρησή του ήταν για τις 31 Ιανουαρίου 2000.
Γεγονότα
Μετά από την επιβίβαση των επτά επιβατών και των τριών μελών του πληρώματος, το αεροπλάνο ήταν έτοιμο για απογείωση στις 5:54 μ.μ. (16:54 UTC). Η απογείωση έγινε από τον διάδρομο 10/28 με δυτική κατεύθυνση. Έπειτα από την απογείωση, το αεροπλάνο ακολούθησε φυσιολογική άνοδο. Όμως, μετά από 7,2 χιλιόμετρα ξεκίνησε ξαφνικά να χάνει ύψος και να στρέφεται προς τα δεξιά, αντί να ακολουθεί την προγραμματισμένη πορεία πτήσης προς τα αριστερά. Όταν ο πύργος ελέγχου ρώτησε τον πιλότο αν ήθελε να στρίψει δεξιά, εκείνος απάντησε "Αναμείνατε," ενώ ακολούθησε απώλειας της επικοινωνίας με το αεροπλάνο.
Στις 5:56 μ.μ. (16:56 UTC), ένα λεπτό και 56 δευτερόλεπτα μετά την απογείωση, το αεροπλάνο χάθηκε από τις οθόνες των ραντάρ. Αξιωματούχοι αργότερα διαπίστωσαν ότι το αεροπλάνο πραγματοποίησε μια κατακόρυφη δεξιά στροφή, πριν εξαφανιστεί από τις οθόνες των ραντάρ. Η συντριβή του έγινε στα 200 με 300 μέτρα μακριά από τα σπίτια του Νιντερχάσλι, γύρω στα 5 χιλιόμετρα βορειοδυτικά από τον διάδρομο του αεροδρομίου της Ζυρίχης. Ο καταγραφέας στοιχείων πτήσης και ο καταγραφέας συνομιλιών του θαλάμου διακυβέρνησης ανακτήθηκαν από τον τόπο του ατυχήματος, όμως και τα δύο είχαν καταστραφεί σε μεγάλο βαθμό.
Εμπλεκόμενα μέρη
Τέσσερις από τους επιβάτες ήταν Γερμανοί και οι άλλοι τρεις ήταν ένας Γάλλος, ένας Ελβετός και ένας Ισπανός. Το τριμελές πλήρωμα αποτελούνταν από τον Μολδαβό κυβερνήτη Pavel Gruzin, τον Σλοβάκο συγκυβερνήτη Rastislav Kolesár και ένα Γάλλο αεροσυνοδό. Δεν υπήρξαν επιζώντες. Κατά τη στιγμή της συντριβής, η Crossair ήταν μια θυγατρική εταιρεία της SAirGroup. Η συντριβή της πτήσης LX498 ήταν η πρώτη στην μέχρι τότε ιστορία της Crossair, ενώ ήταν και το πιο θανατηφόρα δυστύχημα της SAirGroup, μετά από τη συντριβή του Πτήσης 111 της Swissair το 1998.
Εκείνη την περίοδο, η Crossair λειτουργούσε 17 αεροπλάνα Saab-340, όμως σταδιακά τα αντικατάστησε με Embraer ERJ-145 περιφερειακά αεριωθούμενα. Η συντριβή ήρθε περίπου στη μέση μιας διαμάχης εργαζομένων της εταιρείας με τη διοίκησή της, με αιτήματα των πιλότων να αφορούν αύξηση των μισθών τους και αλλαγές στους κανόνες εργασίας τους. Το σωματείο των πιλότων είχε καταγγείλει τις συμφωνίες αμοιβών με την Crossair. Επιπλέον, σύμφωνα με τα ελβετικά μέσα ενημέρωσης, πιλότοι της Crossair κατείχαν ανεπαρκή γνώση της αγγλικής γλώσσας. Η έρευνα πάνω στο ατύχημα αποκάλυψε αργότερα ότι ο πιλότος Gruzin ήταν σε θέση να μιλά αγγλικά μόνο στα πλαίσια βασικού διαλόγου.
Έρευνα
Η ιατροδικαστική έρευνα στο σώμα του κυβερνήτη Pavel Gruzin έδειξε την ύπαρξη στον οργανισμό του του φαρμάκου Phenazepam, που χρησιμοποιείται για την θεραπεία διαφόρων ψυχιατρικών και νευρολογικών διαταραχών. Οι ερευνητές βρήκαν, επίσης, ένα κουτί του ρωσικού αυτού φαρμάκου σε σακίδιο που ανήκε στον Gruzin.
Σύμφωνα με την έκθεση της έρευνας της ελβετικής υπηρεσίας αεροπορικών ερευνών, το δυστύχημα οφειλόταν στην απώλεια ελέγχου του αεροσκάφους από το πλήρωμα, για τους ακόλουθους λόγους:
Παραπομπές
Κατηγορία:Αεροπορικά ατυχήματα
Επεξεργασία κειμένου
Η επεξεργασία γενικά είναι ο χειρισμός των δεδομένων μέσα σε ένα σύστημα Η/Υ. Αποτελεί το ζωτικό βήμα ανάμεσα στην λήψη των δεδομένων (είσοδος) και στην παραγωγή των αποτελεσμάτων (έξοδος). Όταν το σύνολο των στοιχείων ενός αρχείου είναι λέξεις και κείμενο, τότε το αρχείο, που αποτελεί την βασική μονάδα αποθήκευσης δεδομένων, υφίσταται επεξεργασία κειμένου. Ενώ αν αποτελείται από εντολές, αριθμούς κτλ. λέμε ότι έχουμε απλή επεξεργασία αρχείων.
Κατηγορία:Λογισμικό
The Stormies
Οι Stormies ήταν ένα ελληνικό συγκρότημα το οποίο δημιουργήθηκε στην Αθήνα το 1965. Ηχογράφησαν τρείς δίσκους 45 στροφών. Οι δύο από αυτούς ηχογραφήθηκαν με αυθεντικό garage ήχο και όλα τα τραγούδια τους έχουν αγγλικό στίχο.
Μέλη των Stormies
Κατά τη διάρκεια παρουσίας του στην ελληνική σκηνή, το συγκρότημα αποτελούνταν από τους:
Όλοι οι μουσικοί ήταν μέλη και άλλων γνωστών συγκροτημάτων:
Δισκογραφία
Ο πρώτος τους δίσκος 45 στροφών περιλαμβάνει στην μία πλευρά το τραγούδι "Dilly Dilly", με τον καλύτερο beat ήχο της εποχής. Η δεύτερη πλευρά παρουσιάζει ένα ποπ τραγούδι: "Teenager's love". Την μελωδία και στα δύο τραγούδια έχει συνθέσει ο Σπύρος Μεταξάς και τους στίχους ο Νίκος Μαστοράκης.
Γλώσσα Αξάμπ
Η γλώσσα Αξάμπ ή Αχάμπ είναι μια Ωκεανική γλώσσα που ομιλείται στην νότια Μαλεκούλα, στο Βανουάτου. Έχει 750 ομιλητές.
The Stormies
Δισκογραφία
Ο Μαστοράκης επίσης συνέθεσε τους στίχους πολλών τραγουδιών και για άλλα γνωστά ελληνικά συγκροτήματα της δεκαετίας του '60, συμπεριλαμβανομένων των Forminx, των Charms και των Juniors.
Γλώσσα Αξάμπ
Η Αβόκ διάλεκτος είναι αποκλείνουσα.
Εξωτερικοί σύνδεσμοι
Κατηγορία:Γλώσσες του Βανουάτου
The Stormies
Δισκογραφία
Ο τρίτος δίσκος 45 στροφών παρουσιάζει την Ζωή Κουρουκλή, μια πολύ γνωστή τραγουδίστρια της εποχής, στα φωνητικά. Περιλαμβάνει μια αγγλική εκδοχή του τραγουδιού "Laisse tomber les filles" της France Gall και το αιθέριο "The girl of yè-yè".
Ταϊμπουγκά
Ο Ταϊμπούγκα, ο πρώτος Χάνος του Χανάτου της Σιβηρίας, ανέλαβε την εξουσία τον 15ο αιώνα, ως αποτέλεσμα του κενού εξουσίας που δημιουργήθηκε από την διάσπαση της Μογγολικής Αυτοκρατορίας. Μερικά αρχεία αναφέρουν ότι ήταν ένας ευγενής από την Μπουχάρα και τον συνδέουν με τον προσηλυτισμό της Σιβηρίας στο Ισλάμ.
The Stormies
Δισκογραφία
Ο Ντέμης Ρούσσος έγινε μέλος του συγκροτήματος, λίγο πρίν τη διάλυση του. Αποχώρησε το 1966.
Ταϊμπουγκά
Αν και αρκετές πληροφορίες για την βασιλεία του είναι ασαφείς, εμφανίζεται ότι ήταν σαμανιστής. Επίσης, έχει ειπωθεί ότι ο Ταϊμπούγκα έδιωξε τις δυνάμεις του Νόβγκοροντ από το χανάτο. Κατά καιρούς, έχει ειπωθεί ότι δεν είναι μόνο ο πρόγονος των Χάνων, αλλά όλης της άρχουσας ελίτ της Σιβηρίας
The Stormies
Δισκογραφία
Κατηγορία:Ελληνικά μουσικά συγκροτήματα
Γουαϊφέρος του Σαλέρνο
Βιογραφία
Η αδελφή του Γουαϊφέρος, η Aντελχίζα, είχε νυμφευτεί τον Σικάρδος του Μπενεβέντο και όταν ο Σίκαρντ δολοφονήθηκε και ο Ράντελχις σφετερίστηκε τον θρόνο, ο Γουαϊφέρος βοήθησε να απελευθερωθεί ο Σίκονουλφ, αδελφός του αποβιώσαντος πρίγκιπα, και τον υποστήριξε στον πόλεμο του με τον Ράτελχις για τον θρόνο, ανακηρύσσοντάς τον ακόμη και πρίγκιπα. Το 851 το μεγάλο πριγκιπάτο του Μπενεβέντο μοιράστηκε επίσημα μεταξύ του Μπενεβέντο και του Σαλέρνο από τον Λουδοβίκο Β΄ της Λομβαρδίας, αυτοκράτορα της Φραγκίας. Ο γιος και διάδοχος του Σίκονουλφ, ο Σίκο, περιέπεσε υπό τον έλεγχο του Πέτρου, ο οποίος, τον Δεκέμβριο του 853, έλαβε την αναγνώριση από τον Λουδοβίκο Β΄ ως πρίγκιπα. Τον διαδέχθηκε ο γιος εκείνου Αδεμάρος, αλλά η κυριαρχία του τελευταίου ήταν αντιδημοφιλής και μέχρι το 859, η Κάπουα, περιοχή υποτελής του Σαλέρνο που επιθυμούσε την ανεξαρτησία, εξαντλούσε την υπομονή του πρίγκιπα με τις επιθέσεις της. Το 861 τα πράγματα κορυφώθηκαν και ο Γουαϊφέρος ηγήθηκε μίας λαϊκής εξέγερσης, απομάκρυνε τον Αδεμάρος και τον φυλάκισε, τυφλώνοντάς τον αργότερα. Για να εδραιώσει τη δική του θέση, εξόρισε τον ανιψιό του, έναν άλλον Ντάουφερ. Όλα αυτά θεωρήθηκαν ως εξέγερση από τον Λουδοβίκο Β΄, αλλά ήταν αλλού απασχολημένος.
Στην αρχή της βασιλείας του, η ανήσυχη Κάπουα, που είχε περάσει από πολλές εσωτερικές αναταραχές, υπό τον διοικητή (gastald) ή κόμη Λάντουλφ Β΄ έκανε μία κίνηση για ανεξαρτησία, αλλά ο Γουαϊφέρος την κράτησε με ασφάλεια στην επικράτεια του Σαλέρνο. Ωστόσο, ο Γουαϊφέρος νυμφεύτηκε τη Λαντελάικα, κόρη του Λάντο Α΄ κόμη της Κάπουα, από την οποία απέκτησε έναν γιο, τον Γουαϊμάρος Α΄, ο οποίος τον διαδέχθηκε. Το 865 ο Γουαϊφέρος ίδρυσε το μοναστήρι του Σαν Μάσιμο, όπου είναι θαμμένοι ο ίδιος και οι απόγονοί του, και το 868 το προίκισε πλούσια με επιχορηγήσεις σε γαίες και χρήματα. Παρά την ιδιότητά του ως Χριστιανού πρίγκιπα, δεν ήταν συνήθως σε πόλεμο με τους Μουσουλμάνους και μπορεί ακόμη και να ήταν ο φοιδεράτος (foedus) τους για ένα διάστημα (σύμφωνα με τον Έρχεμπερτ). Πολιόρκησαν την πόλη του το 871-872, αλλά χωρίς αποτέλεσμα. Αποσύρθηκε ή εξαναγκάστηκε από τον γιο του στο μοναστήρι του Μόντε Κασίνο το 880, αλλά απεβίωσε πολύ σύντομα μετά.
Οικογένεια
Νυμφεύτηκε την Αντελάικα, κόρη του Λάντο Α΄ κόμη της Κάπουα και είχε τέκνο:
Πηγές
Κατηγορία:Πρίγκιπες του Σαλέρνο
Πρωτάθλημα Επιτραπέζιας Αντισφαίρισης Βοσνίας και Ερζεγοβίνης
Το Πρωτάθλημα Επιτραπέζιας Αντισφαίρισης Βοσνίας και Ερζεγοβίνης είναι το εθνικό ατομικό πρωτάθλημα στην επιτραπέζια αντισφαίριση της Βοσνίας και Ερζεγοβίνης, που διοργανώνεται από την Ομοσπονδία Επιτραπέζιας Αντισφαίρισης Βοσνίας και Ερζεγοβίνης (Stonoteniski savez Bosne i Hercegovine).
Εξωτερικοί σύνδεσμοι
Κατηγορία:Επιτραπέζια αντισφαίριση στη Βοσνία και Ερζεγοβίνη Βοσνία και Ερζεγοβίνη
Μέριχας Κύθνου
Στο βόρειο τμήμα του Μέριχα βρίσκεται το Βρυόκαστρο και στο νότιο τμήμα του είναι η ιστορική εκκλησία της Παναγίας της Φλαμπουριανής.